இட்டான் அறிந்திலன் ஏற்றவள் கண்டிலள்தட்டான் அறிந்தும் ஒருவர்க் குரைத்திலன்பட்டாங்கு சொல்லும் பரமனும் அங்குளன்கெட்டேன் இம்மாயையின் கீழ்மையெவ் வாறே. இன்புற நாடி இருவருஞ் சந்தித்துத்துன்புறு பாசத்தில் தோன்றி வளர்ந்தபின்முன்புற நாடி நிலத்தின்முன் தோன்றியதொன்புற நாடிநின் றோதலு மாமே. குயிற்குஞ்சு முட்டையைக் காக்கைக் கூட்டிட்டால்அயிர்ப்பின்றிக் காக்கை வளர்க்கின் றதுபோல்இயக்கில்லை போக்கில்லை ஏனென்ப தில்லைமயக்கத்தால் காக்கை வளர்க்கின்ற வாறே. முதற்கிழங் காய்முளை யாயம் முளைப்பின்அதற்புத லாய்ப்பல மாய்நின் றளிக்கும்அதற்கது வாயின்ப மாவதுபோலஅதற்கது வாய்நிற்கும் ஆதிப் பிரானே. ஏனோர் பெருமைய னாகிலும் எம்மிறைஊனே சிறுமையுள் உட்கலந் தங்குளன்வானோர் அறியும் அளவல்லன் மாதேவன்தானே அறியுந் தவத்தினி னுள்ளே. பரத்திற் கரைந்து பதிந்தநற் காயம்உருத்தரித் திவ்வுடல் ஓங்கிட வேண்டித்திரைக்கடல் உப்புத் திரண்டது போலத்திரித்துப் பிறக்குந் திருவரு ளாலே. மூவகைச்சீவ வர்க்கம் சத்தி சிவன்விளை யாட்டால் உயிராக்கிஒத்த இருமாயா கூட்டத் திடைப்பூட்டிச்சுத்தம தாகுந் துரியம் புரிவித்துச்சித்தம் புகுந்து சிவமய மாக்குமே.